ओबामा की हिरोशिमा यात्रा का गहन प्रतीकात्मक महत्व है। पिछले सप्ताह ही अमेरिकी विदेश मंत्री जॉन केरी हिरोशिमा गए थे जहां उन्होंने परमाणु बम गिराए जाने से प्रभावित हुए लोगों की याद में बनाए गए स्मारक और संग्रहालय का दौरा किया था। केरी के साथ सात विदेश मंत्रियों का समूह भी था। यह सभी लोग उस स्थान पर भी गए जहां छह अगस्त 1945 को एक अमेरिकी विमान ने ‘परमाणु बम’ गिराया था। यह दुनिया का अब तक का पहला परमाणु हमला था।